Izvor: N1

Neki mediji iz regije objavili su da je Zdravko Mamić napustio Međugorje i otišao u Ujedinjene Arapske Emirate.

Mediji su pisali da je Mamić zbog straha od izručenja Hrvatskoj pobjegao u Ujedinjene Arapske Emirate kod brata Zorana Mamića, a s kojima Hrvatska nema ugovor o izručenju.

Međutim, Mamić se javio iz Međugorja i demantirao te napise. "U Međugorju sam i nigdje nisam pobjegao!", rekao je Mamić za Dnevni Avaz.

I Mamićev odvjetnik u BiH Zdravko Rajić za N1 demantirao je da je Mamić pobjegao. Odvjetnik tvrdi da je da je u srijedu popodne s Mamićem u Međugorju pio kavu.

Podsjetimo, neki su mediji objavili i fotografije sa zračne luke u Mostaru, na koju slijeće zrakoplov iz Emirata, a Mamić je za Dnevni Avaz rekao da ga je brat Zoran došao posjetiti.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.